ତୃତୀୟ-ଡିଗ୍ରୀ ଆଟ୍ରିଓଭେଣ୍ଟ୍ରିକୁଲାର ବ୍ଲକ

ତୃତୀୟ-ଡିଗ୍ରୀ ଆଟ୍ରିଓଭେଣ୍ଟ୍ରିକୁଲାର୍ ବ୍ଲକ ( ତୃତୀୟ-ଡ଼ିଗ୍ରୀ ଏଭି ବ୍ଲକ ) ନାମ ଦିଆଯାଏ ଯେତେବେଳେ ହୃତ୍‌ପିଣ୍ଡର ଉପର କୋଠରୀରୁ (ଅଳିନ୍ଦ) ବୈଦ୍ୟୁତିକ ସଙ୍କେତ ତଳ କୋଠରୀକୁ (ନିଳୟ) ଅସିବାରେ ଅକ୍ଷମ ହୁଏ । ଏହାର ଲକ୍ଷଣ ମଧ୍ୟରେ ଥକ୍କା, ଅଣନିଶ୍ୱାସ, ଛାତି ଯନ୍ତ୍ରଣା ଏବଂ ସିଙ୍କୋପ ହୋଇପାରେ । ଏହା ଜଟିଳ ହେଲେ ହଠାତ୍ ହୃଦ୍‌ରୋଧ ହୋଇପାରେ ।

ଏହାର କାରଣଗୁଡ଼ିକରେ ମଧ୍ୟରେ ଇସକେମିକ୍ ହୃଦ ରୋଗ, କେତେକ ଔଷଧ, ଇଲେକ୍ଟ୍ରୋଲାଇଟ ଅସ୍ୱାଭାବିକତା, ଲାଇମ ରୋଗ, ଲୁପସ୍ ଏବଂ ହୃତ୍‌ପିଣ୍ଡ ଅସ୍ତ୍ରୋପଚାର ହୋଇପାରେ ।  ଆଣ୍ଟିଆରିଦମିକ ଏବଂ ଡିଗକ୍ସିନ୍ ଔଷଧ ଯୋଗୁ ମଧ୍ୟ ଏହା ସୃଷ୍ଟି ହୋଇପାରେ । କେତେକ କ୍ଷେତ୍ରରେ ଏହାର କାରଣ ଅସ୍ପଷ୍ଟ ରହିଛି । ରୋଗ ନିର୍ଣ୍ଣୟ ନିମନ୍ତେ ଇଲେକ୍ଟ୍ରୋକାର୍ଡ଼ିଓଗ୍ରାମରେ (ECG) ନିଳୟ ସ୍ତର ସାଧାରଣଃତ ୫୦ ବିପିଏମରୁ (BPM) କମ୍ ଥାଏ ଏବଂ ନିଳୟ କାର୍ଯ୍ୟକଳାପ ସ୍ୱାଧୀନ କିନ୍ତୁ ତୀବ୍ର ଦେଖାଯାଏ । କ୍ୟୁଆରଏସ କମ୍ପ୍ଲେକ୍ସ ସଂକୀର୍ଣ୍ଣ କିମ୍ବା ବିସ୍ତିର୍ଣ୍ଣ ହୋଇପାରେ । ଏହା ଏକ ପ୍ରକାର ଆଟ୍ରିଓଭେଣ୍ଟ୍ରିକୁଲାର ବ୍ଲକ୍ ।

ଇନଫ୍ୟୁଜନ୍ ସାଥିରେ ଡୋପାମିନ ବା ଏପିନେଫ୍ରିନ ମିଶ୍ରଣ ଦେଇ ହୃତ୍‌ପିଣ୍ଡ ଗତି ହାର ବୃଦ୍ଧି କରାଯାଇପାରେ । ଏହା ପରେ ଟ୍ରାନ୍ସକ୍ୟୁଟାନିଅସ କିମ୍ବା ଟ୍ରାନ୍ସଭେନସ୍ ପେସିଙ୍ଗ ଦେବା ପରେ ଶେଷରେ ଏକ ସ୍ଥାୟୀ ପେସମେକର୍ ଦିଆଯାଇପାରେ । ଆଟ୍ରୋପିନ ଦେବାକୁ ପରାମର୍ଶ ଦିଆଯାଉ ଥିଲେ ମଧ୍ୟ ସାଧାରଣତଃ ପ୍ରଭାବଶାଳୀ ନୁହେଁ । ଏହି ତୃତୀୟ-ଡିଗ୍ରୀ ଏଭି (AV) ବ୍ଲକ ବିରଳ, ବର୍ଷକୁ ପ୍ରାୟ ୧୦,୦୦୦ ଲୋକଙ୍କ ମଧ୍ୟରୁ ୩ ଜଣ ନୂତନ ଭାବରେ ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୮୫୨ ମସିହାରେ ହରମାନ ଷ୍ଟାନିୟସଙ୍କଦ୍ୱାରା ଏକ ପଶୁ ମଡେଲରେ ଚିହ୍ନଟ ହୋଇଥିଲା। 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ